b"\n_START_ARTICLE_\nHand on Your Heart\n_START_SECTION_\nSprejem kritikov\n_START_PARAGRAPH_\nPesem\xc2\xa0\xc2\xbbHand on Your Heart\xc2\xab\xc2\xa0je s strani glasbenih kritikov prejemala ve\xc4\x8dinoma me\xc5\xa1ane ocene. Chris True s spletne strani Allmusic je pesem ozna\xc4\x8dil za vrhunec albuma. Tudi novinar revije Digital Spy je pesem pohvalil:\xc2\xa0\xc2\xbbLahko bi rekli, da ... se je te\xc5\xbeko upreti plesanju ob pesmi 'Hand On Your Heart'.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\n24. aprila 1989 je pesem\xc2\xa0\xc2\xbbHand on Your Heart\xc2\xab\xc2\xa0iz\xc5\xa1la v Zdru\xc5\xbeenem kraljestvu. Pesem je postala druga pesem Kylie Minogue, ki je debitirala na drugem mestu britanske lestvice; naslednji teden je singl zasedel vrh lestvice. V tretjem tednu ga je s prvega mesta izpodrinila pesem\xc2\xa0\xc2\xbbFerry Cross the Mersey\xc2\xab\xc2\xa0glasbenne skupine The Christians, Holly Johnson, Paula McCartneyja, Gerryja Marsdena in skupine Stock, Aitken and Waterman. Pesem\xc2\xa0\xc2\xbbHand on Your Heart\xc2\xab\xc2\xa0je zasedla tudi prvo mesto na britanski lestvici plesnih in neodvisnih pesmi._NEWLINE_Pesem je bila ena od prvih singlov, izdanih na kaseti, ki se je dobro prodajal; \xc5\xbee v prvem tednu od izida je prodal ve\xc4\x8d kot 2.000 izvodov. Tako bi lahko Kylie Minogue s pesmijo debitirala na prvem mestu britanske lestvice, s \xc4\x8dimer bi postala prva \xc5\xbeenska glasbenica, ki bi ji to uspelo, vendar ni, in sicer prav zaradi tega, ker je bil singl izdan na kaseti in tako na za\xc4\x8detku ni bil kvalificiran za uvrstitev na lestvico. Tako je na prvem mestu ostala pesem glasbene skupine\xc2\xa0\xc2\xbbEternal Flame\xc2\xab\xc2\xa0The Bangles; pravila so kmalu zatem spremenili._NEWLINE_Pesem je bila dokaj uspe\xc5\xa1na tudi zunaj Velike Britanije. Zasedla je \xc4\x8detrto mesto na avstralski glasbeni lestvici in tako postala njen peti singl, ki je zasedel eno izmed prvih petih mest na tej lestvici. Zasedla je tudi eno izmed prvih desetih mest na japonski, francoski, finski in ju\xc5\xbenoafri\xc5\xa1ki lestvici ter eno izmed prvih dvajsetih na nem\xc5\xa1ki, nizozemski, \xc5\xa1vedski in novozelandski lestvici.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbHand on Your Heart\xc2\xab\xc2\xa0je precej barven. Re\xc5\xbeiral ga je Chris Langman, posneli pa so ga v doma\xc4\x8dem mestu Kylie Minogue, Melbourneu, Avstralija, in sicer marca 1989. Za\xc4\x8dne se s Kylie Minogue, ki ple\xc5\xa1e v moderni hi\xc5\xa1i. Oble\xc4\x8dena v obleko z velikim rde\xc4\x8dim srcem ple\xc5\xa1e pred ekranom, ki spreminja barve iz rumene v rde\xc4\x8do ali modro. Medtem, ko se igrivo spogleduje s kamero, odhaja v razli\xc4\x8dne sobe. Na Japonskem je videospot iz\xc5\xa1el preko DVD-ja Greatest Hits 87-97._NEWLINE_Preko raznih britanskih kanalov je iz\xc5\xa1la tudi alternativna razli\xc4\x8dica videospota za pesem\xc2\xa0\xc2\xbbHand on Your Heart\xc2\xab. V njej se \xc4\x8devlji Kylie Minogue vrtijo pred kamero, nato pa zaple\xc5\xa1e v treh novih, barvitih oblekah. Ta razli\xc4\x8dica videospota je iz\xc5\xa1la preko DVD-ja Ultimate._NEWLINE_\xc4\x8ceprav so kritiki videospot ozna\xc4\x8dili za cenenega, Kylie Minogue pa je sama odkrito priznala, da ji med snemanjem slednjega ni bilo prijetno, so ga obo\xc5\xbeevalci sprejeli pozitivno. Pogosto se je pojavil na raznih seznamih najve\xc4\x8dkrat predvajanih videospotov. Decembra 2004 je ponovno iz\xc5\xa1el preko DVD-ja Ultimate Kylie.\n_START_SECTION_\nRazli\xc4\x8dica Jos\xc3\xa9a Gonz\xc3\xa1leza\n_START_PARAGRAPH_\nLeta 2005 je Jos\xc3\xa9 Gonz\xc3\xa1lez posnel akusti\xc4\x8dno folk razli\xc4\x8dico pesmi\xc2\xa0\xc2\xbbHand on Your Heart\xc2\xab. Pel jo je na svoji avstralski turneji istega leta."